kardosdrur/scandi-wiki huggingface dataset:
Tom Kruse (postbud)

Esmond Gerald (Tom) Kruse MBE (28. august 1914 – 30. juni 2011) var et tidligere postbud på Birdsville Track i grænseområdet mellem staterne South Australia og Queensland i Australien. Kruse blev kendt efter John Heyers film fra 1954 The Back of Beyond, og i året efter filmens udgivelse blev Kruse udnævnt til Member of the Order of the British Empire (MBE) for "tjenester ydet til samfundet i the outback".

Opvækst 
Tom Kruse blev født i Waterloo i South Australia, med Harry (Heinrich) og Ida Kruse som forældre. Tom Kruse var det tiende af tolv børn. Kruse gik ud af skolen som fjortenårig og arbejdede med forefaldende arbejde på lokale farme. Han fik imidlertid, på grund af den store depression, arbejde i "bushen" omkring 1934, hvor han begyndte at arbejde for John Pennas transportvirksomhed, der havde sit virke fra Yunta i det midt-nordlige af South Australia. Kruse giftede sig med Audrey Valma Fuller (kendt som Val) den 24. januar 1942 i Adelaide, og de fik fire børn: Pauline, Helen, Phillip og Jeffery.

The Birdsville Track og The Back of Beyond
I 1936 købte og overtog Harry Ding postkontrakten fra John Penna, og Tom Kruse begyndte sin første kørsel den 1. januar samme år. Kruse købte og overtog selv kontrakten i 1947, og solgte den igen i 1963.

Kruse arbejdede på Birdsville Track-postrute fra 1936 til 1957, hvor han kørte i sin Leyland Badger lastbil. Han leverede post samt andre fornødenheder, blandt andet købmandsvarer, brændstof og medicin til afsides beliggende steder fra Marree i det nordvestlige South Australia til Birdsville i det centrale Queensland, mere end 520 kilometer væk. Hver tur tog to uger og Tom skulle regelmæssigt ordne maskinsammenbrud, oversvømmelser og fastkørsler i ørkenens sanddyner.

Tom Kruse blev kendt ved udgivelsen af John Heyers dokumentarfilm The Back of Beyond i 1954. Mens filmen fulgte en "typisk" tur med Kruse, som viste de forskellige mennesker, han mødte under turen og den slags forhindringer, han stod over for, var netop denne tur instrueret og omfatter en række rekonstruktioner og en "forsvundne børn"-historie. John Heyer havde foretaget en studierejse med Kruse tidligere. Optagelsen af filmen begyndte i slutningen af 1952. Kruse blev udnævnt til MBE i 1955.

Kildehenvisninger

Eksterne henvisninger 
Last Mail from Birdsville: The Story of Tom Kruse (Website for 1999 documentary) 

Lastbilchauffører
Personer tildelt Member of the Order of the British Empire
Personer fra Australien
Outback

Outback er en betegnelse benyttet om australske regioner, som ligger langt væk fra civilisation. Det omfatter næsten trekvart af Australiens areal og strækker sig hovedsageligt over Northern Territory og Western Australia såvel som dele af Queensland, New South Wales og South Australia.

Store områder af den ekstrem tørre outback i det vestlige Australien, hvor der nogle gange slet ingen nedbør kan være i årevis og der om sommeren er mere end 50 °C, er fuldstændig utilgængelig. Queenslands outback derimod består delvis af uberørt tropisk regnskov. Veludviklet for turisme er derimod regnskovene i Top End, Kakadu Nationalparken såvel som halvørkenen i Red Center med Uluru-Kata Tjuta Nationalparken, hvori dennes centrum monolitten Uluru ligger.

Australiens geografi
Formel 1 2011

Formel 1-VM 2011 var det 62. Formel 1 verdensmesterskab og blev arrangeret af FIA. Det startede 27. marts og sluttede 27. november, og totalt skulle der køres 19 formel 1-løb.

Vigtigste ændringer i forhold til 2011:

 Ny dækleverndør: Pirelli
 Diffuseren er bragt tilbage fra 175mm til 125mm, så at der opnås mindre downforce og dermed også at bandløse den dobbelte diffuser.
 KERS vender tilbage igen. Man behøver ikke at bruge den.
 Minimum vægten af bilerne forhøjes fra 620 kg til 640 kg. Dette pga. KERS
 Et nyt system er indført. Drag Reduction System (DRS) giver muligheden for at reducere luftmodstanden for at tilskynde overhaling. (Se billedet)
 FOTA har aftalt at den såkaldte F-duct bliver bandløst.
 I 2011 blev den 107%-regel igen indført. Ved kvalifikationen i første runde (Q1) skal hver kører holde sig inden for 107% af den hurtigste runde. Hvis en kører ikke opnår det må denne kører ikke deltage i løbet på søndagen (med mindre, at hvis han er under 107% tiden i træningerne, så kan det være muligt).

Konstruktører og kørere i 2011

Kalender

Resultater og mellemstand

Verdensmesterskaber

Kører status

Point system 
Point for de første ti kørere

Konstruktørs status

Videospil 
Codemasters udgav i 2011 spillet F1 2011, med både banerne, holdene og kørerne fra 2011-sæsonen. Spillet indeholder desuden mulighed for at få safety car på banen.

Se også 

 Formel 1 2007
 Formel 1 2008
 Formel 1 2009
 Formel 1 2010
 Formel 1

Eksterne henvisninger 
 Formula1.com  Live timing
 List of Formula One World Championship points scoring systems på det engelsksprogede Wikipedia

Sport i 2011
Lūžņa

Lūžņa (livisk: Lūžkilā) er en tidligere landsby i Tārgales pagasts i Ventspils novads i Letland, og udgør én af de tolv liviske landsbyer på den liviske kyst. Lūžņa var tidligere en aflang fiskerlandsby langs Østersøens kyst omtrent 30 kilometer fra Ventspils i retning mod Kolka. En militærbase anlagdes ikke langt fra Lūžņa i perioden under Lettiske SSR, hvilket tvang indbyggerne til at flytte andre steder hen. I begyndelsen af det 21. århundrede stod kun nogle få huse tilbage samt en velholdt kirkegård.

Lūžņa spillede tidligere en stor rolle i bevarelsen af det liviske sprog. Landsbyen besøgtes ofte af den finske lingvist og professor Lauri Kettunen og den estiske studerende Oscar Loorits for at studere det liviske sprog. De mest frodige historiefortællere i det liviske sprog var Janis Belte (1893–1946) og Dikdriķis Leitis, og de bedst kendte folklorister var Marija Leite og Lote Lindenberga. Janis Belte, en i særdeleshed farvefuld personlighed i Lūžņa, anses for at være den første kendte liviske kunstmaler. Der er blevet samlet 18 af hans kunstværker, mest landskabsmalerier. Janis Belte var også en velkendt livisk digter kendt ved sit pseudonym Valkt (Lyn), også værende folklorist. Hans datter Zelma Belte flygtede til Sverige i 1944 og emigrerede senere til USA, hvor hun virkede som kunstmaler. Hun malede mest landskaber, vandskaber og blomster, og hendes værker er udstillet i Liviske Center Kūolka i Kolka.

Kildehenvisninger

Se også 
 Liver

Byer i Letland
Laila Pakalniņa

Laila Pakalniņa (4. juni 1962 i Liepāja i Lettiske SSR) er en lettisk filminstruktør og manuskriptforfatter. Hun har instrueret 20 film siden 1991. Hendes film The Shoe () blev screenet i Un Certain Regard ved Cannes Film Festivalen i 1988.

Filmografi 
 Vela (1991)
 Doms (1991)
 Anna Ziemassvetki (1992)
 Baznica (1993)
 Pramis (1996)
 Pasts (1996)
 Ozols (1997)
 The Shoe (1998)
 Tusya (2000)
 Papa Gena (2001)
 Mostieties! (2001)
 Martins (2002)
 Pitons (2003)
 Visions of Europe (2004)
 Buss (2004)
 Leiputrija (2004)
 Teodors (2006)
 Udens (2006)
 Kilnieks (2006)
 Par dzimteniti (2008)

Kilder

Eksterne henvisninger 
 

Filminstruktører fra Letland
Manuskriptforfattere fra Letland
Personer fra Liepāja
Ebbe Jakobsen Ulfeldt

Ebbe Ulfeldt (3. juli 1610 på Egeskov Slot – marts 1654 på Skivehus) var en dansk adelsmand, lensmand og godsejer til til Urup og Egeskov (sin part i den sidste gård solgte han dog 1646 til sin broder Laurids), broder til rigshofmester Corfitz Ulfeldt

Han blev opdraget på Glorup hos sin moster Anne Brockenhuus, Henning Walkendorffs, kom derefter i 1623 på Sorø Akademi, til han i 1626 sendtes ud af landet for at forsøge sig i krigstjeneste. Han deltog i Slaget ved Lutter am Barenberg, var derefter fænrik i sin broder Frands Ulfeldts kompagni, så i hertug Bernhard af Sachsen-Weimars kompagni, trådte siden i hollandsk tjeneste, deltog som adelborst i Belejringen af d'Hertogenbosch og avancerede i oberst Holger Rosenkrantz’ regiment til kaptajn; i disse felttog erholdt han et sår i albuen. I 1637 tog han afsked og drog hjem, hvor han straks fik bestalling som oberstløjtnant. I 1643 blev han oberstløjtnant ved det jyske regiment, men under den påfølgende krig tjente han som oberst over et af ham selv hvervet kompagni, der mest lå i Malmø. Selv sendtes han i 1645 til Flensborg for at sidde med i en krigsret over nogle andre officerer. Hans eget forhold under krigen har sikkert været godt, da han i 1646 fik Skivehus i forlening og ved kroningen i 1648 blev han ridder. I 1651 blev han oberst for det jyske regiment, men døde i marts 1654 på Skivehus. Hans ægteskab (3. november 1639) med Mette Jørgensdatter Grubbe (16. februar 1615) var barnløst. Hun begravedes den 26. marts 1683.

Kilder 

Ebbe Jakobsen
Danskere i 1600-tallet
Personer fra Fyn
Officerer fra Danmark
Godsejere fra Danmark
Lensmænd fra Danmark
Anita Lerche

Anita Lerche (21. december 1973 i Glostrup) er en dansk sangerinde, der har markeret sig som punjabisanger.

Lerche er vokset op i Herlev, hvor hun som 7-årig begyndte i Herlev Skoles kor. Hun har modtaget klassisk sangundervisning, er uddannet rytmikpædagog og har en 3-årig uddannelse som sanger fra London.
Lerche har sunget i Danmarks Radios Pigekor og har været ansat som kirkesanger.
Hun har haft rollen som Maria i koncertopførelser af West Side Story og desuden medvirket i West-End-produktionen Trial by Jury.
I Danmark har hun optrådt i Show Boat i rollen Dolly på Århus Teater.

Lerche deltog sammen med Simon Munk i det danske Melodi Grand Prix 2001 med sangen Mit Hjerte det banker.

Under en turistrejse i Indien lærte Lerche at synge på punjabi.
Lerche udgav Heer From Denmark, sit første punjabialbum i 2006.
For albummet modtog hun prisen som bedste debut i 2006 fra punjabimusikkanalen MH1.
I 2009 modtog Lerche en Danish World Award i kategorien Årets track inden for verdensmusik for sangen Maahiya.

Gry Kolinds halvtimes dokumentarfilm Fra Herlev til Bollywood fra 2010 skildrer Anita Lerche og hendes bestræbelser på at medvirke i en Bollywoodfilm.

Eksterne links 
 Anita Lerches hjemmeside
 Anita Lerches YouTube kanal

Henvisninger 

Sangere fra Danmark
Deltagere ved Dansk Melodi Grand Prix 2001
Norrtälje kommun

Norrtälje kommun ligger i det svenske län Stockholms län i landskabet Uppland. Kommunens administration ligger i byen Norrtälje. Norrtälje er den største kommune i Stockholms län og udgør næsten en tredjedel af länets areal. Norrtälje ligger ca. 75 km nordøst for Stockholms centrum.

Norrtälje har også oplevet stor tilflytning. Fra 1985 til 2005 er indbyggertallet øget med 29%. I sommermånederne har kommunen en endnu større befolkning på grund af mange sommerhuse.

Byer 
I Norrtälje kommune ligger 16 byer.
Antal indbyggere pr 31. december 2005.

Øer 
Norrtälje kommun er blandt de kommuner i Sverige der har flest øer.
 Väddö cirka 3.000 indbyggere
 Björkö (sydenden af Väddö) cirka 300 indbyggere
 Rådmansö, cirka 2.000 indbyggere
 Vätö, cirka 1.250 indbyggere
 Blidö, cirka 600 indbyggere
 Singö, cirka 370 indbyggere

 Yxlan,

Se også 
 Roslagen

Kommuner i Stockholms län
APT (album)

APT er Nicoles 5. studioalbum og 7. pladeudgivelse. Albummet blev udgivet i 2006.

Spor 

 Si vienes por mí
 Culpables
 Bipolar
 La última vez
 No me confundas
 1-800-NASTY-SHOW
 Veneno
 Trapped in time
 El camino
 Rapture (og Blondie)

Album fra 2006
Augusta Viktoria af Slesvig-Holsten-Sønderborg-Augustenborg

Augusta Viktoria af Slesvig-Holsten-Sønderborg-Augustenborg (Augusta Viktoria Friederike Luise Feodora Jenny) (22. oktober 1858 – 11. april 1921) var den sidste kejserinde af Tyskland fra 1888 til 1918.

Fødsel og familie 
Prinsesse Augusta Viktoria var den ældste datter af Frederik Christian August af Slesvig-Holsten-Sønderborg-Augustenborg (hertug Friedrich der Achte) og prinsesse Adelheid til Hohenlohe-Langenburg, der selv var datter af fyrst Ernst 1. af Hohenlohe-Langenburg og Feodora af Leiningen (en ældre halvsøster til Victoria af Storbritannien).

Ægteskab og børn 
Den 27. februar 1881 blev hun gift med den senere Wilhelm II af Tyskland under en otte timers lang ceremoni, der krævede at alle stod op. Før ægteskabet og nogen tid efter blev hun betragtet som mindreværdig af Wilhelms familie. Det skyldes, at hendes far (Frederik af Slesvig-Holsten) kun var hertug og egentlig ikke havde noget land at regere over, da Slesvig-Holsten var blevet en provins i Preussen efter 2. Slesvigske Krig. Dronning Victoria af Storbritannien havde endda sagt, at kvinden ville aldrig være blevet til noget uden sit ægteskab med Wilhelm og mente, at hun var tåbelig.

Hun fik syv børn med Wilhelm:
 Wilhelm af Preussen (1882-1951), gift 1905 med Cecilie af Mecklenburg-Schwerin fik seks børn.
 Eitel Friedrich af Preussen (1883-1942), gift 1906 med Sophia Charlotte af Oldenburg, senere skilt. Ingen børn.
 Adalbert af Preussen (1884-1948), gift 1914 med Adelaide af Sachsen-Meiningen fik tre børn.
 August Wilhelm af Preussen (1887-1949), gift 1908 med Alexandra Viktoria af Slesvig-Holsten-Sønderborg-Glücksborg fik ét barn.
 Oskar af Preussen (1888-1958), gift 1914 med baronesse Ina Marie von Bassewitz fik fire børn.
 Joachim af Preussen (1890-1920), gift 1916 med Marie Auguste af Anhalt fik ét barn.
 Viktoria Luise af Preussen (1892-1980), gift 1913 med Ernst August, hertug af Braunschweig fik fem børn.

Andet 
Oceanlineren Augusta Victoria er opkaldt efter hende.

Eksterne henvisninger 

Tysklands kejserinder
Huset Augustenborg
Tyskere i 1800-tallet
Tyskere i 1900-tallet
Dronninger af Preussen
Wilhelm af Preussen (1906-1940)

Wilhelm af Preussen (Wilhelm Friedrich Franz Joseph Christian Olaf) (4. juli 1904 – 26. maj 1940) var søn af Tysklands sidste kronprins, Wilhelm af Preussen, og dennes hustru Cecilie af Mecklenburg-Schwerin, søster til Dronning Alexandrine af Danmark. Ved fødslen blev han nr. 2 i arvefølgen og skulle derfor have været kejser af Tyskland efter sin farfars Wilhelm II af Tyskland og sin fars død. De skulle dog begge komme til at leve længere end ham.

Prins Wilhelm var fætter til Kong Frederik 9. af Danmark og Dronning Frederikke af Grækenland.

Biografi

Tidlige liv 

Prins Wilhelm blev født den 4. juli 1906 i Huset Hohenzollerns sommerresidens, Marmorpalais, nær Potsdam, hvor hans forældre boede, indtil deres eget hjem, Cecilienhof, stod færdigindrettet. Han far var Kronprins Wilhelm af Tyskland, ældste søn af og arving til den Tyske Kejser, Wilhelm 2. Hans mor var Cecilie af Mecklenburg-Schwerin, yngste datter af Storhertug Frederik Frans 3. af Mecklenburg-Schwerin. Kejser Franz Joseph af Østrig-Ungarn var en af prins Wilhelms faddere. Ved fødslen var han nummer to i arvefølgen til den tyske trone og var derfor udset til at blive kejser af Tyskland efter sin bedstefar og sin far.

I 1918, da Wilhelm var tolv år gammel, blev monarkierne afskaffet i Tyskland ved Novemberrevolutionen i 1918 umiddelbart før afslutningen af Første Verdenskrig. Wilhelm og hans familie forblev i Tyskland, selv om hans farfader gik i eksil i Nederlandene. Den forhenværende kronprins og hans familie forblev i Potsdam, hvor Prins Wilhelm og hans yngre brødre gik i det lokale gymnasium. Efter sin eksamen fra gymnasiet fortsatte Wilhelm sine studier ved universiteterne i Königsberg, München og Bonn.

Ægteskab 
Wilhelm blev gift 3. juni 1933 i Bonn med Dorothea von Salviati. Hans bedstefar ville ikke godkende ægteskabet, så Wilhelm måtte afgive sit krav på tronen for sig selv og sine efterkommere. Selvom monarkiet i Tyskland var blevet afskaffet allerede i 1918, troede den tidligere kejser stadig på en genindførelse. Imidlertid blev sandsynligheden for dette mindre og mindre efter nazisternes magtovertagelse og i 1940 godkendte kejseren ægteskabet samt gjorde børnene til legitime arvinger.

I ægteskabet fik parret to børn:
 Felicitas af Preussen (1934-2009), gift 1958 med Dinnies Karl Friedrich von der Osten og fik fire børn.
 Christa af Preussen (1936-)

Senere liv 
Wilhelm meldte sig i begyndelsen af 2. verdenskrig til militær tjeneste og deltog i angrebet på Frankrig i maj 1940. Han blev såret under kampe ved Valenciennes og døde på et felthospital i Nivelles, Belgien den 26. maj 1940.

Se også 
 Huset Hohenzollern
 Tyske Kejserrige

Referencer

Eksterne henvisninger 

Huset Hohenzollern
Nazister
Personer fra Potsdam
Kongelige fra Preussen
Charles Sturm

Jacques Charles François Sturm (født 29. september 1803 i Genève, død 18. december 1855 i Paris) var en fransk matematiker. 

Allerede i en ung alder flyttede Sturm til Paris, hvor Arago, Ampère og Fourier tog sig af ham. Han arbejdede nogle år sammen med fysikeren Colladon, og de to venner vandt 1827 en af Académie des sciences udsat pris for en afhandling om væskers sammentrykning (offentliggjort i Mémoires des savants étrangers 1834). Akademiet prisbelønnede 1834 atter en afhandling af Sturm og optog ham 1836 som medlem. 1840 blev han lærer ved École polytechnique, og samme år afløste han Poisson som professor i mekanik ved Sorbonne. S. har i talrige ypperlige Afhandlinger i Gergonne’s Annaler, Bulletin des sciences, Liouville’s Journal, Comptes rendus o. a. St. behandlet Algebra, den matematiske Fysiks partielle Differentialligninger, Geometri, Mekanik, Optik m. m.; hans berømte Sætning fra Ligningers Teori findes i Bulletin des sciences (1829). Paa Grundlag af Optegnelser af S. selv og hans Tilhørere har E. Prouhet efter hans Død udgivet hans Forelæsninger ved École polytechnique som de fortrinlige, meget benyttede Lærebøger Cours d’analyse de l’école pol. (1857—59) og Cours de mécanique de l’école pol. (1861).

Kilder 
 

Matematikere fra Frankrig
Franskmænd i 1800-tallet
Modtagere af Copleymedaljen
Salmonsens
Jenny Addams

Jenny Marie Beatrice Addams (født 15. februar 1909 i Brussels, død 1990) var en belgisk fægter som deltog i fire olympiske lege.

Kilder

Eksterne henvisninger 
 

Fægtere fra Belgien
Julius Sturm

Julius Carl Reinhold Sturm (21. juli 1816 i Köstritz i Reuss - 2. maj 1896 i Leipzig) var en lyrisk digter.

Han studerede teologi i Jena 1837—41, var derpå i et par år huslærer i Heilbronn og blev så guvernør hos prins Heinrich XIV Reuss-Schleiz i Meiningen. Senere virkede han som præst først i Göschitz, senere i sin fødeby. Hans digtning har en religiøs farve — for eksempel Gedichte (1850), Fromme Lieder, Neue fromme Lieder.

Fremdeles har han blandt andet udgivet Kinderlieder, Immergrün og Aufwärts. I hans rige produktion blander sig også mere verdslige toner. Hans følelsesfuldt bevægede sind giver hans lyrik et personligt præg. Hans søn August Sturm har også skrevet digte, der dog adskiller sig fra faderens ved deres humoristiske anslag.

Kilder 

Digtere fra Tyskland
Tyskere i 1800-tallet
Salmonsens
Louis Ferdinand af Preussen

Louis Ferdinand af Preussen (Louis Ferdinand Victor Eduard Adalbert Michael Hubertus Prinz von Preußen) (9. november 1907 – 26. september 1994) var næstældste søn af kronprins Wilhelm af Preussen og dermed nr. 3 i tronfølgerækken. Imidlertid døde hans ældre bror, Wilhelm i 1940 og Louis var dermed nr. 2 som tronfølger. I 1941 døde hans bedstefar, den sidste tyske kejser Wilhelm II af Tyskland og i 1951 døde hans far, den sidste kronprins Wilhelm af Preussen. Derefter var Louis overhoved for Huset Hohenzollern og først i rækken til at komme på tronen, hvis monarkiet skulle blive genindført i Tyskland. 

Louis boede i en periode i Detroit, USA og blev nære venner med Henry Ford og mødte Franklin D. Roosevelt ved flere lejligheder. Efter hjemkomsten til Tyskland omkring 1933, tog han skarpt afstand fra nazismen, i modsætning til sin ældre bror der var aktivt medlem. Efter 20. juli-attentatet i 1944 på Adolf Hitler, blev han forhørt for medskyld i mordforsøg. Der var dog ikke tilstrækkelige beviser for dette.

Ægteskab og børn
Louis blev gift i 1938 med Kira Kirillovna af Rusland og parret fik syv børn:
Friedrich Wilhelm af Preussen (1939-2015), gift 1967 med Waltraud Freytag, senere skilt, to børn. Gift anden gang 1976 med Ehrengard von Reden, senere skilt, tre børn. Gift tredje gang med Sibylle Kretschmer. Frasagde sig sine arverettigheder i 1967.
Michael af Preussen (1940-2014), gift 1966 med Jutta Jörn, senere skilt, to børn. Gift anden gang med Brigitte von Dallwitz, ingen børn. Frasagde sig sine arverettigheder i 1966.
Marie Cècile af Preussen (1942-), gift 1965 med Friedrich August af Oldenburg, skilt i 1989, tre børn.
Kira af Preussen (1943-2004), gift 1973 med Thomas Frank Liepsner, skilt 1984, ét barn.
Louis Ferdinand af Preussen (1944-1977), gift 1975 med baronesse Donata Emma af Castell-Rüdenhausen og fik to børn, den ene efter sin egen død.
Christian-Sigismund af Preussen (1946-), gift 1984 med komtesse Nina Helene Lydia Alexandra Reventlow, to børn. Han har desuden et barn fra tidligere forhold med Christiane Grandmontagne.
Xenia af Preussen (1949-1992), gift 1973 med Per-Edvard Lithander og skilt 1978, to børn.

Huset Hohenzollern
Personer fra Potsdam
Tronprætendenter
Kongelige fra Preussen
Cricket under sommer-OL 1900

Cricket under sommer-OL 1900. Cricket var en af de olympiske lege under Sommer-OL i 1900 i Paris. Oprindeligt skulle fire hold have deltaget, men Belgien og Holland trak sine hold. De to tilbagestående hold Storbritannien og Frankrig spillede en kamp som gik over to dage med start 19. august 1900. Det var tolv-mandshold og Storbritannien vandt kampen med 262-104. Da kampen blev spillet var deltagerne ikke klar over, at det var en olympisk leg. De var en del af verdensudstillingen i Paris. Det var først tolv år senere, da International Olympic Committee retroaktivt besluttede, at de indgik som en del af det olympiske program. Det er første og eneste gang cricket har været en olympisk disciplin.

Medaljer 

</div>

Medaljevinderne 

Sommer-OL 1900
Ahmed Al-Ahmed

Ahmed Al-Ahmed (født 11. juli 1960) er en kuwaitisk fægter som deltog i de olympiske lege 1984 og 1980 i den individuelle konkurrence i fleuret for mænd.

Referencer

Eksterne henvisninger 

Fægtere fra Kuwait
Fægtere ved sommer-OL 1980
Fægtere ved sommer-OL 1984